**Volte Pravý Blok www.cibulka.net** je oficiálna skratka českej mimoparlamentnej pravicovej, antkomunistickej a antiruskej politickej strany založenej v roku 1996, pôvodne pod názvom **Pravý blok**.

Predsedou a hlavou tvárou strany je od roku 2000 aktivista a bývalý disident Petr Cibulka.

Medzi základné programové ciele strany patrí dôsledná pravicová politika, vyrovnaný rozpočet, decentralizácia politickej moci, referendá, priama demokracia a vyrovnanie sa s komunistickou minulosťou a ruským vplyvom.

Oficiálna webová stránka strany je aktuálne nedostupná.[nefunkčný odkaz]

História strany
---------------

Strana bola registrovaná 29. marca 1996. V roku 2000 bol za predsedu zvolený Petr Cibulka. So zvolením nesúhlasila pražská organizácia strany a časť členskej základne, okrem iného kvôli niekoľkým trestným stíhaniam, udájnému zasahovania do krajských a miestnych organizácií strany a autoritárstvu.

Zo začiatku mala strana relatívny úspech, vo voľbách do snemovne v roku 2002 získala 28 163 hlasov, zatiaľ čo v predchádzajúcich voľbách v roku 1998 nemala ani jeden hlas. Vo voľbách do Európskeho parlamentu v rokoch 2004 a 2009 dokonca prekonala hranicu 1 % a dosiahla teda na štátny príspevok. Postupne silnejúca paranoja Petra Cibulku ohľadne vplyvu Ruskej federácie a tajných služieb však viedla k postupnému odchodu väčšiny členov i voličov. V posledných rokoch strana kandiduje len v Prahe, príčinou má byť nedostatok financií na uhradenie kaucií.[chýba zdroj]

### Názov strany

Strana sa pôvodne volala „Pravý blok" s oficiálnou skratkou „PB". V rokoch 2004 až 2016 sa potom názov strany postupne rozšíril na dlhý agitačný odstavec vyjadrujúci základné programové ciele a kontaktné údaje strany. Cibulka sa tým snažil zaistiť, aby sa jeho program aj bez pomoci médií dostal od povedomia občanov, pretože podľa zákona musí byť na kandidátnej listine, ktorú obdrží každý volič, uvedený plný názov strany.

Posledná zmena prebehla v roku 2016 a aktuálny celý názov strany znie *„Volte Pravý Blok - stranu za snadnou a rychlou ODVOLATELNOST politiků a státních úředníků PŘÍMO OBČANY, za NÍZKÉ daně, VYROVNANÝ rozpočet, MINIMALIZACI byrokracie, SPRAVEDLIVOU a NEZKORUMPOVANOU policii a justici, REFERENDA a PŘÍMOU demokracii WWW.CIBULKA.NET, kandidující s nejlepším protikriminálním programem PŘÍMÉ demokracie a hlubokého národního, duchovního a mravního obrození VY NEVĚŘÍTE POLITIKŮM A JEJICH NOVINÁŘŮM? NO KONEČNĚ! VĚŘME SAMI SOBĚ!!! - ale i s mnoha dalšími DŮVODY, proč bychom měli jít tentokrát VŠICHNI K VOLBÁM, ale - pokud nechceme být ZNOVU obelháni, podvedeni a okradeni - NEVOLIT ŽÁDNOU PARLAMENTNÍ TUNEL - STRANU vládnoucí (post) komunistické RUSKO - ČESKÉ totalitní FÍZLOKRACIE a jejich likvidační protinárodní politiku ČÍM HŮŘE, TÍM LÉPE!!! - jenž žádá o volební podporu VŠECHNY ČESKÉ OBČANY a daňové poplatníky, kteří chtějí změnit dnešní kriminální poměry, jejichž jsme všichni obětí, v jejich pravý opak! V BOJI MEZI DOBREM A ZLEM, PRAVDOU A LŽÍ, NELZE BÝT NEUTRÁLNÍ A PŘESTO ZŮSTAT SLUŠNÝ!!! Proto děkujeme za Vaši podporu!!! Nevěříte-li na pokoru u popravčí káry, zdá-li se vám naše kandidátka málo dokonalá nebo postrádáte-li na ní zástupce své obce nebo města a přitom MÁTE ODVAHU v této válce Lidí Dobra s vládnoucími Lidmi Zla povstat z jimi naordinovaného občanského bezvědomí, kterým nás ničí a dnešní DEMOKRATURU, SKRYTOU TOTALITU a OTROKÁŘSTVÍ VYŠŠÍHO ŘÁDU zásadním způsobem změnit, KANDIDUJTE ZA NÁS!!! Kontakt: Volte Pravý Blok www.cibulka.net, PO BOX 595, 170 00 Praha 7" a zkratkou „Volte Pravý Blok www.cibulka.net"*.

Tento názov sa tak stal najdlhším názvom aktívnej politickej strany na svete.

Programové ciele
----------------

*Pozri aj: Petr Cibulka*
Hlavným cieľom strany je boj proti vplyvu Ruskej federácie a „marxizmu-satanizmu" a českú, európsku i svetovú politike a boj proti „občianskej nevedomosti" pomocou presadenia „psychotronickej gramotnosti".[chýba zdroj]

Strana presadzuje radikálnu decentralizáciu politickej moci, referendá, priamu voľbu najdôležitejších predstaviteľov štátu a ústavných činiteľov priamo občanmi.[chýba zdroj] Podľa vzoru Švajčiarskej konfederácie chce strana presadiť decentralizáciu daňového systému.

Program takisto sľubuje zníženie byrokracie a podporu malých a stredných podnikov, nízke dane, vyrovnaný štátny rozpočet a boj proti korupcii.[chýba zdroj]

Výsledky vo voľbách
-------------------

### Poslanecká snemovňa Parlamentu

| Rok | Hlasov | Zmena | % | Mandáty |
| --- | --- | --- | --- | --- |
| 2002 | 28 163 | ▲ | 0,59 % | 0 |
| 2006 | 20 382 | ▼ | 0,38 % | 0 |
| 2010 | 24 750 | ▲ | 0,47 % | 0 |
| 2013 | 1 225 | ▼ | 0,02 % | 0 |
| 2017 | 491 | ▼ | 0,01 % | 0 |
| 2021 | 586 | ▲ | 0,01 % | 0 |

### Európsky parlament

| Rok | Hlasov | Zmena |  % | Mandáty | Štátny príspevok |
| --- | --- | --- | --- | --- | --- |
| 2004 | 27 504 | ▲ | 1,17 % | 0 | 825 120 Kč |
| 2009 | 23 612 | ▼ | 1,00 % | 0 | 708 360 Kč |
| 2014 | 8 028 | ▼ | 0,52 % | 0 | 0 |
| 2019 | 4 752 | ▼ | 0,20 % | 0 | 0 |

### Zastupiteľstvá krajov

| Rok | Hlasov | Zmena |  % | Mandáty |
| --- | --- | --- | --- | --- |
| 2004 | 8 431 | ▲ | 0,39 % | 0 |
| 2008 | 19 915 | ▲ | 0,68 % | 0 |
| 2012 | 23 291 | ▲ | 0,88 % | 0 |
| 2016 | 3 948 | ▼ | 0,15 % | 0 |
| 2020 | 2 267 | ▼ | 0,08 % | 0 |

### Zastupiteľstvá obcí

| Rok | Hlasov | Zmena |  % | Mandáty | Zmena |
| --- | --- | --- | --- | --- | --- |
| 1998 | 5 673 | ▲ | 0,01 % | 1 | +1▲ |
| 2002 | 35 656 | ▲ | 0,04 % | 4 | +3▲ |
| 2006 | 83 057 | ▲ | 0,08 % | 3 | -1▼ |
| 2010 | 42 853 | ▼ | 0,05 % | 2 | -1▼ |
| 2014 | 14 932 | ▼ | 0,02 % | 1 | -1▼ |
| 2018 | 4 275 | ▼ | 0,00 % | 0 | -1▼ |

Referencie
----------

1. ↑   *Rejstřík politických stran a hnutí - Ministerstvo vnitra České republiky* [online]. aplikace.mvcr.cz, [cit. 2023-07-05]. Dostupné online.
2. ↑   *www.cibulka.net* [online].. [www.cibulka.net Dostupné online.]
3. ↑   *BESEDA 25, prevzate* [online]. www.darius.cz, [cit. 2023-07-05]. Dostupné online.
4. 1 2 3   *Rejstřík politických stran a hnutí - Ministerstvo vnitra České republiky* [online]. aplikace.mvcr.cz, [cit. 2023-07-05]. Dostupné online.
5. ↑   *Cibulkovi dalo hlas na 24 tisíc lidí* [online]. E15.cz, [cit. 2023-07-05]. Dostupné online. (po česky)
6. ↑   *Cibulka: Pokud nebude mít každý doma samopal, v probíhající světové válce nepřežijeme* [online]. ČT24 - Česká televize, [cit. 2023-07-05]. Dostupné online. (po česky)
7. ↑   *Příspěvky politickým stranám a hnutím - 2004* [online]. Ministerstvo financí České republiky, 2005-03-23, [cit. 2023-07-05]. Dostupné online. (po česky)
8. ↑   *Příspěvky ze státního rozpočtu uhrazené politickým stranám, politickým hnutím a koalicím celkem v roce 2009* [online]. Ministerstvo financí České republiky, 2010-01-14, [cit. 2023-07-05]. Dostupné online. Archivované 2023-07-05 z originálu. (po česky)

Pozri aj
--------

* Petr Cibulka

Zdroj
-----

*Tento článok je čiastočný alebo úplný preklad článku Volte Pravý Blok www.cibulka.net na českej Wikipédii.*


|  |  |
| --- | --- |
| Portal | Politický portálČeský portál |

| * z
* d
* u
České politické strany zastúpené v Parlamente ČR a Európskom parlamente Česko |
| --- |
| Poslanecká snemovňa(2021) | 
* ANO 2011 (71)
* ODS (34)
* STAN (33)
* KDU-ČSL (23)
* SPD (20)
* TOP 09 (14)
* Piráti (4)
* nezaradení (1)

 |
| Senát (2018)(2020) (2022) | 
* Klub ODS a TOP 09 (36)
* Klub Starostové a nezávislí (18)
* Klub KDU-ČSL (12)
* Klub SEN 21 a Piráti (6)
* Klub ANO a ČSSD (6)
* Nezávislí (3)

 |
| Európsky parlament (2019) | 
* ANO 2011 (5)
* ODS (4)
* Piráti (3)
* TOP 09 (2)
* SPD (2)
* KDU-ČSL (2)
* STAN (1)
* KSČM (1)
* ČSSD (1)

 |
| Poznámka: (kreslá; \* pre senátorov malých volebných strán, ktorí nie sú ich členmi) |

Autoritné údaje: